বাবা হলেন ভিকি কৌশল! ক্যাটরিনার কোল আলো করে এল সন্তান

ওয়েব ডেস্ক: বলিউডে (Bollywood) আনন্দের খবর! মা হলেন অভিনেত্রী ক্যাটরিনা কাইফ (Katrina Kaif), বাবা হয়েছেন ভিকি কৌশল (Vickey Kaushal)। শুক্রবার সকালে এক পুত্রসন্তানের জন্ম দিয়েছেন ক্যাটরিনা (Katrina Kaif)। তাঁদের এই সুখবর সামনে আসতেই বলিউডে শুরু হয়েছে অভিনন্দনের ঢল।

ভিকি ও ক্যাটরিনা দু’জনেই সামাজিক মাধ্যমে এক যৌথ পোস্টে এই খবর জানিয়েছেন। পোস্টে তাঁরা লিখেছেন, “আমাদের বাড়িতে সুখ এসেছে। আমরা আমাদের বাচ্চা ছেলেকে স্বাগত জানাই… ৭ নভেম্বর ২০২৫।”

আরও পড়ুন: বঙ্গবিভূষণ সম্মান পেলেন শত্রুঘ্ন সিনহা, আরতি মুখোপাধ্যায়

ভিকি পোস্টটি শেয়ার করে শুধু লিখেছেন, “আশীর্বাদ।” খবর প্রকাশ্যে আসতেই একের পর এক তারকা শুভেচ্ছা জানিয়েছেন নবদম্পতিকে। কারিনা কাপুর লিখেছেন, “ক্যাট… ছেলে মা ক্লাবে স্বাগতম! তোমার এবং ভিকির জন্য খুব খুশি।” প্রিয়াঙ্কা চোপড়া মন্তব্য করেছেন, “তোমাদের দু’জনের জন্য অনেক ভালোবাসা ও শুভেচ্ছা।” অভিনন্দন জানিয়েছেন আয়ুষ্মান খুরানাও, লিখেছেন — “সেরা খবর! অভিনন্দন তোমাদের দুজনকেই।”

View this post on Instagram

A post shared by Vicky Kaushal (@vickykaushal09)

প্রসঙ্গত, গত ২৩ সেপ্টেম্বর এই তারকা দম্পতি জানিয়েছিলেন যে তাঁরা খুব শীঘ্রই অভিভাবক হতে চলেছেন। অবশেষে অপেক্ষার অবসান ঘটিয়ে তাঁদের জীবনে এল নতুন আলো — ছোট্ট রাজপুত্রকে ঘিরে এখন খুশির আমেজ কাইফ–কৌশল পরিবারে।