‘জি লে জারা’ নিয়ে যথেষ্ট আশাবাদী ফারহান, আলিয়া- প্রিয়াঙ্কা-ক্যাটরিনার বদলে কারা!

ওয়েব ডেস্ক: ২০২১ সালে ফারহান আখতার(Farhan Akhtar) তার ছবি ‘জি লে জরা'(Jee Le Zaraa) ছবির ঘোষণা করলেও অনেক চেষ্টা করেও আজ পর্যন্ত শুটিং শুরু করতে পারেননি। ছবিতে বলিউডের হাই প্রোফাইল তিন নায়িকার থাকার কথা তিনি ঘোষণা করেছিলেন সে সময়। এরা হলেন প্রিয়াঙ্কা চোপড়া(Priyanka Chopra), ক্যাটরিনা কাইফ(Katrina Kaif) এবং আলিয়া ভাট(Alia Bhat)। কিন্তু এখনো পর্যন্ত পরিচালক ফরহান আখতার প্রকল্পটি শুরু করার ব্যাপারে যথেষ্ট আশাবাদী। এখনো তিনি মনে করছেন যে এর জন্য উপযুক্ত সময় না আসা পর্যন্ত অপেক্ষা করতে হবে। একটা সময় জানা গিয়েছিল বলিউডের একদিন হাই প্রোফাইল অভিনেত্রীর সময়সূচী কিছুতেই নাকি মেলানো যাচ্ছিল না, আর সেই জন্যই ছবি শুরু করা যায়নি।

আরও পড়ুন: শোকের ছায়া আল্লু অর্জুন-রামচরন এর পরিবারে

প্রাথমিকভাবে ছবি ২০২২ সালের শুরুতে হওয়ার কথা হলেও গুঞ্জন শোনা গিয়েছিল করোনার প্রকোপের জন্যই ছবির শুটিং শুরু হতে পারছে না। একইসঙ্গে তিন ওজনদার অভিনেত্রীর সময়সূচী মেলানো ছিল ভার। তাছাড়াও ফারহান তখন ‘ডন ৩’ ছবির কাজে ব্যস্ত ছিলেন। তারপর কয়েকটা বছর কেটে গেলেও শুরু হয়নি তিন মহিলার ভ্রমণ কাহিনী নিয়ে ‘জি লে জরা’ ছবির শুটিং।

সম্প্রতি ফারহানের মুখে শোনা গেল,”ছবির কাজ যে বন্ধ হয়ে গেছে তা আমি বলতে চাই না। বলতে চাই কাজ স্থগিত রয়েছে। ছবিটি হবে”। তিনি আরো বলেন, ছবির চিত্রনাট্যের কাজ অনেকটাই এগিয়েছে। তাজ যথেষ্ট আকর্ষণীয়। এমনকি শুটিংয়ের জায়গা ঠিক করা হয়েছে। গান রেকর্ড করা হয়ে গেছে। এখন বলতে পারি শুধু সময়ের অপেক্ষা।
তবে আদৌ কি আলিয়া- প্রিয়াঙ্কা-ক্যাটরিনাকে এই ছবিতে একসঙ্গে দেখা যাবে! পরিচালকের মুখে শোনা গেল অন্য ইঙ্গিত। বললেন,’কারা অভিনয় করবে তা নিয়ে এখন মন্তব্য করতে পারব না। কারা ছবিতে অভিনয় করবে সেটা কবে নিশ্চিত হবে এখন বলতে পারছি না(Can’t Comment On The Cast Anymore)! তাহলে আলিয়া- প্রিয়াঙ্কা-ক্যাটরিনার বদলে কারা! তবে ফারহান বলেন ছবিটা অবশ্যই তৈরি হবে বলে আমি মনে করি।